Maatalous- ja kalastusneuvosto

Maatalous- ja kalastusneuvosto on yksi Euroopan unionin neuvoston vanhimmista kokoonpanoista ja se kokoontuu kerran kuukaudessa.

Euroopan unionilla on yhteinen maatalous- ja kalastuspolitiikka, ja neuvoston tehtävä on yhdessä Euroopan parlamentin kanssa hyväksyä lainsäädäntöä mm. maatalouspolitiikkaan, metsänhoitoon, elintarviketuotantoon, maaseudun kehittämiseen ja kalastukseen. Neuvostossa kokoontuvat EU:n jäsenmaiden maatalous- ja kalastusasioiden ministerit.

Tehtävät 
Neuvoston maatalousosa kattaa lainsäädännön, joka koskee:

 yhteistä maatalouspolitiikkaa
 sisämarkkinasääntöjä
 metsätaloutta
 luonnonmukaista tuotantoa
 tuotannon laatua sekä elintarvikkeiden ja rehujen turvallisuutta sekä
 eläinlääkintäasioita, eläinten hyvinvointia, kasvien terveyttä, rehuja, siemeniä ja torjunta-aineita koskevien sääntöjen yhdenmukaistamista.

Neuvoston kalastusosuus kattaa lainsäädännön, joka koskee:

 yhteistä kalastuspolitiikkaa
 kalastusta
 vuosittaisten sallittujen kokonaissaaliiden (TAC) asettamista
 kunkin lajin kiintiöitä sekä
 pyyntirajoituksia.

Lähteet

Katso myös
 Euroopan unionin yhteinen maatalouspolitiikka‎ 

Euroopan unionin neuvosto
Euroopan unionin yhteinen maatalouspolitiikka‎